একাত্তরের স্মৃতিচারণ—— মনোহরপুর অপারেশন | অনাবিল সংবাদ
মঙ্গলবার, জুন ৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
একাত্তরের স্মৃতিচারণ—— মনোহরপুর অপারেশন
প্রকাশকাল- ১৯:৪৩,মার্চ ১২, ২০১৭,মুক্ত চিন্তা বিভাগে
:: এবাদত আলী :;
তখন আষাঢ় মাস। আকাশে ভীষন মেঘ। কখনো বা থেমে থেমে আবার কখনো বা মূষলধারে বৃষ্টি হচ্ছে। ঘন ঘন বিদ্যুৎ চমকাচ্ছে। পথ-ঘাট পিচ্ছল। এরই মাঝে ১৯৭১ মালে মহান মুক্তিযুদ্ধে অংশগ্রহণকারি এই মুক্তিযোদ্ধা দলকে অর্থাৎ আমাদেরকে অপারেশনে বেরুতে হবে। স›ধ্যা ঘনিয়ে আসার সাথে সাথে সকলকে অপারেশনের স্থান ও পরিকল্পনা সম্পর্কে অবগত করানো হলো। কমান্ডার ওয়াছেফ আলীর নির্দেশ মোতাবেক সংক্ষিপ্ত আকারের একটা মহড়াও হয়ে গেল। আর এ সব হলো পাবনা সদর থানার হিমায়েত পুর ইউনিয়নের চকচিরোট গ্রামের জনাব হারেজ আলী (টেবুনিয়া ওয়াছিম পাঠশালার সাবেক প্রধান শিক্ষক )সাহেবের বাড়িতে।
সে সময় মুক্তিবাহিনী সম্পর্কে সাধারণ মানুষ খুবই কৌতুহলী ছিলো। কারণ তখনো পর্যন্ত মুক্তিবাহিনীর সঙ্গে অনেকেরই পরিচয় ঘটেনি। যাক, রাতের খাবার শেষ হতেই সকলকে কালো হাফ প্যান্ট ও কালো গেঞ্জি দেওয়া হলো। প্রয়োজনীয় সংখ্যক অস্ত্র-শস্ত্র ও গোলাবারূদ সাথে নিয়ে অন্ধকারে পথ চলা শুরু হলো। কমান্ডার ওয়াছেফের (গ্রাম দাদাপুর, পরে ঈশ্বরদী) নেতৃত্বে আমরা যারা মুক্তিযোদ্ধা ছিলাম তারা হলেন মোঃ জয়নাল আবেদীন, টুআইসি, (গ্রাম বিল কেদার, ঈশ্বরদী), আমি মোঃ এবাদত আলী (গ্রাম বাঙ্গাবাড়িয়া বাদলপাড়া, পাবনা সদর), মোঃ আব্দুল হামিদ (রাধানগর মক্তবপাড়া, পাবনা সদর), মোঃ রফিকুল ইসলাম রফিক (লক্ষপুর, আটঘরিয়া, পাবনা), মোঃ রাহাত আলী (গ্রাম বিলকেদার, ঈশ্বরদী), মোঃ আব্দুর রশিদ (গ্রাম বিল কেদার, শহীদ আটঘরিয়ার বংশিপাড়া রণাঙ্গন), আব্দুর রজ্জাক (গ্রাম দাদাপুর, শহীদ বংশিপাড়া রণাঙ্গন), আব্দুস সাত্তার(গ্রাম পাকশি, শহীদ বংশিপাড়া রণাঙ্গন), মনসুর আলী (গ্রাম তিলকপুর, শহীদ বংশিপাড়া রণাঙ্গন),নায়েব আলী (বিলকেদার, শহীদ বংশিপাড়া রণাঙ্গন), আব্দুল মালেক (পাকশি রুপপুর, শহীদ বংশিপাড়া রণাঙ্গন, তিনি জয় বাংলা জয় বাংলা বলতে বলতে শেষ নিশ্বাস ত্যাগ করেন) ইউনুছ আলী (মুলাডুলি, শহীদ বংশিপাড়া রণাঙ্গন) মোজাফফর হোসেন (দাদাপুর, ঈশ্বরদী), আব্দুল আজিজ (লক্ষিকুন্ডা, ঈশ্বরদী), আবুল হোসেন (লক্ষিকুন্ডা, ঈশ্বরদী), হাবিবুল (লক্ষিকুন্ডা, ঈশ্বরদী, অ্যাডভোকেট, ঢাকা হাইকোর্ট),ইকবাল হেসেন (পাবনা শহর গোপালপুর, আমেরিকা প্রবাসি), লাভলু (পাকশি রুপপুর, ঈশ্বরদী), নুরুল ইসলাম (দাদাপুর, ঈশ্বরদী, পাবনা)। চকচিরোটের শামসুল আলম গান্ধি, গোপালপুরের কোবাদ আলীসহ প্রায়২০/২২ জন মুক্তি সেনা চলেছে সারিবদ্ধ ভাবে। পিচ্ছল পথে পা টিপে টিপে অতি সন্তর্পণে চলতে হচেছ সকলকে। কারো টুঁ শব্দ করার উপায় নেই। চকচিরোট হতে বের হয়ে গোপালপুর গ্রাম পেরিয়ে বাহাদুরপুর এবং কুমারগাড়ি হয়ে পাকা রাস্তা। পাবনা-ঈশ্বরদী পাকা সড়কের পাশে অবস্থিত নজির সরকারের বাড়ি সোজা সুজি উত্তরে রয়েছে বিদ্যুতের বিরাটকায় টাওয়ার। ভেড়ামারা পাওয়ার হাউজ থেকে তখন একটি মাত্র গ্রিড লাইনের সাহায্যে পাবনায় বিদ্যুৎ সরবরাহ করা হতো। তাই বিদ্যুতের টাওয়ার ধ্বংস করে দিতে পারলেই পাবনা শহরের নূরপুর ডাকবাংলো, মেন্টাল হসপিটাল ও কাশিপুর ইন্ডাষ্ট্রিয়াল মিলিটারি ক্যাম্পের মিলিটারিদেরকে অতি সহজেই কাবু করা যাবে। সে মোতাবেক আমাদের দায়িত্ব বিদ্যুৎ টাওয়ার ধ্বংস করে দিয়ে পাবনা শহরে অবস্থিত পাকিস্তানি হানাদার বাহিনীর ক্যাম্প গুলোতে মুক্তিবাহিনীর অন্য গ্রুপদের হামলা করার সুযোগ করে দেওয়া।
ঘুট ঘুটে অন্ধকারে এক হাত দুরের বস্তুও চোখে পড়ছেনা। গ্রামের কোন বাড়িতে কোন লোক জেগে নেই। মাঝে মাঝে দু একটা কুকুরের ঘেউ ঘেউ ডাক শোনা যাচ্ছে মাত্র। এক সময় আমরা নজির সরকারের বাড়ির নিকটে পৌঁছে গেলাম। পূর্ব পরিকল্পনা মোতাবেক দু’জন দ’ুজন করে গ্রুপে বিভক্ত হয়ে পাকা সড়কের দু ধারে পজেশন নেওয়া হলো। পাকা সড়ক তখন যানবাহন শুন্য। ইচ্ছা করলে পাকা সড়কের উপর দাড়িয়ে অতি সহজেই নিরাপদে কাজ সমাধা করা যেতো। তা সত্তেও এত সতর্কতা এজন্যই যে, যে কোন সময় পাকিস্তানি আর্মির টহল জিপ এসে পড়তে পারে। এ কথা ভাবতেই হঠাৎ করে আমাদেরকে শতর্ক সংকেত দেওয়া হলো। আমরা যে যার মত আরো সাবধান হয়ে গেলাম। দূরে গাডির হেডলাইট চোখে পড়ছে। ক্রমেই আলো ও শব্দ কাছে আসছে। পাকিস্তানি হানাদার বাহিনীর একটি টহল জিপ। এইতো সুযোগ, হাতে তাক করে ধরা রাইফেলের ট্রিগারে দ্রুত আঙ্গুল চলে গেল। এখন শুধু কমান্ডারের আদেশের অপেক্ষা। কিন্তু না আমাদের সে হুকুম নেই। দেখতে দেখতে আরেকটি জিপ ও ঈশ্বরর্দীর দিকে চলে গেল। রাতের বেলা ওরা অতি সন্তর্পণে টহল দিয়ে বেড়াচ্ছে। জিপ দ’ুটো অদৃশ্য হয়ে যাবার পর পুণরায় কাজ আরম্ভ করা হলো। পাকা সড়ক হতে সামান্য দূরে বিদ্যুতের টাওয়ার। টাওয়ারের আশে পাশে কোথাও হাঁটু পানি আবার কোথাও বা কোমর পানি। তাই আঠালো মাটির মত কেমিকেলের প্রলেপ দেওয়া শক্তিশালি মাইন টাওয়ারের গায়ে সেঁটে দেওয়া হলো। এ দিকে পাটখড়ির সাহায্যে একটি সাঁকো মত তৈরি করা হয়েছে যাতে এক্সপ্লোসিভ পানিতে না পড়ে। ড্যাটোনেটর সেট করা হলে ফিউজে আগুন দেওয়া হবে। সব কিছুই ঠিক ঠাক, এবার অগ্নি সংযোগের পালা। বুকের মধ্যে তখন ধুক ধুক করছে- চাপা উত্তেজনা বিরাজ করছে মনে। অপারেশন সাকসেস হতে চলেছে। সে এক অদ্ভূত রোমাঞ্চকর অনুভূতি যা ভাষায় ব্যক্ত করা যায়না। আনন্দে চিৎকার দিয়ে উঠতে মন চাইছে। নিশ্রিদ্র অন্ধকারে দেয়াশলাইয়ের একটি কাঠি জ্বলে উঠেই নিভে গেল। পুনরায় আরেকটি। পর পর দেয়াশলাইয়ের দু’টি কাঠি নিভে ফেলায় আগুন দেওয়ার দায়িত্বে যিনি ছিলেন তার উপর বিরক্ত হয়ে কমান্ডারের মুখ থেকে খিস্তি কিছু গালি বেরিয়ে গেল। পরের কাঠিটা বেশ কিছু সময় জ্বলে রইলো। একটু নিলাভ আভা চোখে পড়লো। যেন এক ঝলক বিদ্যুৎ খেলে গেল। তার পর প্রচন্ড শব্দে যেন মহা প্রলয় ঘটে গেল। বিরাটকায় টাওয়ার মূহুর্তের মধ্যে ভেঙে দুমড়ে মুচড়ে টুকরো টুকরো হয়ে চ্ছিন্ন ভিন্ন হয়ে গেল। সারা শহর অন্ধকারে যেন হাবু ডুবু খাচ্ছে। এ দিকে আমাদের মধ্যে যারা অসাবধানতায় ছিলো তাদের অনেকেই তখন ছিটকে গেছে নিজের অবস্থান থেকে। খানিক সময় চোখে কিছুই ঠাহর করা গেলনা। কানে আর কোন শব্দ শোনা যাচ্ছেনা। কমান্ডারের শব্দ সংকেত শুনতে না পেরে সকলেই কেমন যেন অস্বস্থি বোধ করছে। সহঃকমান্ডার বিষয়টি আঁচ করতে পেরে আলোর সংকেত দিতেই সঙ্গে সঙ্গে সকলে পূর্বের নির্দেশ মোতাবেক এক স্থানে জড়ো হলো। শুরু হলো দৌড়। পাকা রাস্তা বরাবর সোজা পশ্চিম দিকে গিয়ে মনোহরপুর গ্রামের মধ্যে ঢুকে হাঁটা পথে চলা শুরু করা হলো।
গ্রামের সকলেই জেগে উঠেছে ততক্ষনে। কিন্তু কেউ ঘর থেকে বের হচ্ছেনা। এমনকি কেউ কারো সাথে কোন কথা বলছেনা। শুধু ভাবনা তাদের এই যে, মুক্তি বাহিনীরা যে ঘটনাই ঘটিয়ে থাকুক না কেন ভোর হতে না হতেই পাকিস্তানি হানাদার বাহিনী এসে গ্রামের ঘর বাড়ি জ্বালিয়ে ছারখার করে দিবে। সামনে যাদেরকে পাবে হয়তো তাদেরকে গুলি করে হত্যা করবে।তাই আবাল- বৃদ্ধ- বনিতা সকলেই গ্রাম ছেড়ে পালাবার প্রস্তুতি নিতে শুরু করলো।
আমরা অতি নিরাপদে ভিন্ন পথে পুনরায় চকচিরোট গ্রামে পৌঁছে গেলাম। কিন্তু এখানে এখন আর কোন নিরাপত্তা নেই। আমাদেরকেও অতি শিঘ্র অন্য কোথাও আত্মগোপন করতে হবে। তাই আমরা তথায় আর দেরি না করে মাল পত্র ও গোলা বারূদ নিয়ে আরো পশ্চিম দিকে বাঙ্গাবাড়িয়া- বাদলপাড়া গ্রামের পথে নতুন শেলটারের উদ্দেশ্যে রাতের আঁধারেই বেরিয়ে পড়লাম। (লেখক: বীর মুক্তিযোদ্ধা, সাংবাদিক ও কলামিস্ট) ।
← রাবিতে জাতীয় হাইস্কুল প্রোগ্রামিং প্রতিযোগিতা অনুষ্ঠিত
আনোয়ার গ্রুপের সিমেন্ট শীটের সৌজন্যে “ঘরের চালের স্থায়ী সমাধান” বিষয়ক আলোচনা সভা →
সাম্প্রতিক সংবাদ
চাটমোহরে ভূমি অফিসের সহায়ককে ঘুষ গ্রহনের দায়ে ৬ মাসের কারাদন্ড
ভাঙ্গুড়ায় অ্যানথ্রাক্স আক্রান্ত গরু বিক্রির অভিযোগ
‘নাস্তিক-বামপন্থী-চরমপন্থীতে নৌকা এখন ডুবু ডুবু’
ছেলেকে বিয়ে করাতে গিয়ে পাত্র হলেন বাবাও
শেষ ম্যাচ হাতে রেখেই শিরোপা নিশ্চিত গাজী গ্রুপের
রানীশংকৈলে নির্ম্মমানের খোয়া বিটুমিন দিয়ে রাস্তা নির্মাণ ১৫ দিন না পেরুতেই কার্পেটিং উঠে যাওয়ার অভিযোগ
আজ পাঁচ টাকার নতুন নোট আসছে
তাড়াশ পল্লী বিদ্যুৎ অফিসে দালাল ছাড়া কাজই হয়না,লাখ লাখ টাকার বানিজ্য
একনেকে ৩ হাজার ৭২৩ কোটি টাকার ১১ প্রকল্পের অনুমোদন
র‌্যাব-১২ পাবনা কর্তৃক হেরোইন ও নগদ টাকাসহ গ্রেফতার ০১
কলমাকান্দায় পরিবেশ দিবস উপলক্ষে আলোচনা সভা
পাবনা চেম্বার অব কমার্সের উদ্যোগে সেলাই মেশিন বিতরণ
ফরিদপুরে অপহৃত ছাত্রী ১৪ দিনেও উদ্ধার হয়নি
ফরিদপুর উপজেলা স্বেচ্ছাসেবক দলের কমিটি অনুমোদন
মোবাইল ফোনের দোকানে চুরি
রাজশাহী ও চলনবিলের সংবাদ
চাটমোহরে ভূমি অফিসের সহায়ককে ঘুষ গ্রহনের দায়ে ৬ মাসের কারাদন্ড
ভাঙ্গুড়ায় অ্যানথ্রাক্স আক্রান্ত গরু বিক্রির অভিযোগ
তাড়াশ পল্লী বিদ্যুৎ অফিসে দালাল ছাড়া কাজই হয়না,লাখ লাখ টাকার বানিজ্য
র‌্যাব-১২ পাবনা কর্তৃক হেরোইন ও নগদ টাকাসহ গ্রেফতার ০১
পাবনা চেম্বার অব কমার্সের উদ্যোগে সেলাই মেশিন বিতরণ
ফরিদপুরে অপহৃত ছাত্রী ১৪ দিনেও উদ্ধার হয়নি
ফরিদপুর উপজেলা স্বেচ্ছাসেবক দলের কমিটি অনুমোদন
মোবাইল ফোনের দোকানে চুরি
বকেয়া বেতন দাবিতে শ্রমিকরা ঈশ্বরদী ইপিজেড গেটে মানববন্ধন,সমাবেশ ও বিক্ষোভ মিছিল করেছে
পাবনা বিজ্ঞান ও প্রযুক্তি বিশ্ববিদ্যালয়ে ‘বিশ^বিদ্যালয়’ দিবস উদযাপন
পাবনায় ২৩ কেজি গাজা উদ্ধার : ২ মহিলা সহ ৩ জন আটক
পাবনা জেলা জিয়া পরিষদের আয়োজনে দোয়া ও ইফতার মাহফিল অনুষ্ঠিত
হামলা ও ভাংচুরের ঘটনায় ভুমিমন্ত্রী পুত্র তমালসহ ১১ জনের জামিন চতুর্থবার নামঞ্জুর
তানোরে জমির পজিশন দখল নিয়ে মারপিট আহত ১
বগুড়ার গাবতলীতে প্রতিপক্ষের মারপিটে যুবকের মৃত্যু

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০